‘Ma, ek is verveeld!’ | Maroela Media
Vandag se kinders word al meer gedruk om te presteer – ekstra klasse, sportaktiwiteite en sommer nog ŉ klavier- of vioolles ook. Daarom is hulle dankbaar en opgewonde wanneer die skoolvakansie aanbreek. Maar vir menige ouers, wat SELF ’n baie druk program het, is dit ŉ dilemma.
HOE gaan jy jou kind besig hou hierdie vakansie?
Die nasionale dieretuin van Suid-Afrika bied verskeie programme aan om jou kind besig te hou. Dis nie net leersaam nie, maar jou kind kry die kans om diere van naby te beskou. Gaan besoek gerus die webwerf vir inligting oor verskillende programme.
Op 30 Junie van 09:00 – 11:30 word ŉ perdepret-dag by Kerilou-stalle aangebied. Kinders kry ŉ lesing oor perde en ŉ ryles van ŉ uur. Bel Ila by 072 026 3280 vir meer inligting.
As jou kind die volgende kokkedoor is, is Culinary Studio se “Kids in the kitchen” die regte tydverdryf. Kinders van verskillende ouderdomme kan inskryf vir dié program. Besoek gerus die webwerf vir meer besonderhede.
ŉ Lekker uitstappie is ook ŉ goeie manier om kinders besig te hou. Gaan maak ŉ draai by TripAdvisor se webwerf. Daar is baie opsies met terugvoer van mense wat reeds plekke besoek het.
As jy so bevoorreg is om saam met jou kind dié vakansie deur te bring, laat jou kind ŉ projek aanpak:
– As hulle van verf hou, laat hulle ŉ stuk lap verf wat gebruik kan word as duvetoortreksel. Die webwerf Tiny Sidekick wys jou hoe.
– Ouer kinders kan selfs houtwerkprojekte aanpak. ŉ Speseryrak vir ma (teen ŉ prys) kan ’n goeie manier wees om jou kind se vaardighede uit te brei. Die jonger kinders kan ŉ ou stoel help afskuur en oorverf. Pa kan ook ingespan word om ŉ boomhuis of swaai te help bou.
– Berei ŉ stuk grond in die tuin voor waar hy blomme of groente kan plant. Besoek Gardening know how se webwerf vir nog idees.
– Volg gerus Dave Hax se YouTube-kanaal vir oulike projekte:
As al die voorstelle nie help nie, is jou beste opsie dalk om die kroos by ouma en oupa af te laai.
Hierdie artikels oor “hou-die-kinders-besig-in-die-vakansie” laat tuisskolers altyd glimlag.
Dis ‘n probleem wat mens (na die eerste ses maande) baie selde by tuisleerders kry – hulle weet hoe om hulle besig te hou, en struktureer self hul tyd en aktiwiteit.
Dis skoolkinders wat, weens die omstandighede in skole gesagsafhankliik word en hul inisiatief verloor.
Tuisskolers ken dit goed – wanneer die skoolmaatjies in vakansietye kom kuier is daar gou-gou klagtes van “Tannie, ons is verveeld”. Met tuisskoolmaatjies het hulle nooit die probleem nie.